Euroopa Kohtu (viies koda) 12. juuli 2012. aasta määrus – Land Wien vs. komisjon
(kohtuasi C‑608/11 P)
Apellatsioonkaebus – Tuumaenergia – Mochovce (Slovaki Vabariik) tuumaelektrijaama laiendamine – Komisjoni otsus lõpetada kaebuse menetlemine – Tühistamishagi – Komisjoni keeldumine edastada taotletud dokumente – Tegevusetushagi – Üldkohtu kodukorra artikli 44 lõike 1 punktis c kindlaks määratud miinimumnõuded – Vastuvõetamatus
Apellatsioonkaebus – Väited – Vajadus esitada konkreetne kriitika Üldkohtu põhjenduste mõne punkti kohta (ELTL artikkel 256; Euroopa Kohtu põhikiri, artikli 58 esimene lõik; Euroopa Kohtu kodukord, artikli 112 lõike 1 punkt c) (vt punktid 24 ja 25)
Ese
Apellatsioonkaebus, mis on esitatud Üldkohtu (kuues koda) 20. septembri 2011. aasta määruse peale kohtuasjas T‑267/10: Land Wien
vs.
komisjon, millega Üldkohus jättis rahuldamata apellandi hagi, milles paluti esiteks tühistada komisjoni 25. märtsi 2010. aasta otsus, millega lõpetati tema kaebuse menetlemine, mis puudutas Mochovce (Slovaki Vabariik) tuumaelektrijaama 3. ja 4. energiaploki ehitamist, ning teiseks tuvastada komisjoni tegevusetus ELTL artikli 265 tähenduses, kuna hagejale ei olnud vastuolus Euroopa Parlamendi ja nõukogu 30. mai 2001. aasta määrusega (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (ELT L 145, lk 43; ELT eriväljaanne 01/03, lk 331) esitatud kõiki seda ehitamist puudutavaid nõutud dokumente – Dokumentidega tutvumise õiguse, ELTL artikli 263 neljanda lõigu ja Euratomi asutamislepingu rikkumine.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja Land Wienilt.